روسیا خاریجی ایشلر ناظیرلیگی‌نین آچیقلاماسینا گؤره، روسیانین خاریجی ایشلر ناظیری سئرگی لاوروو آذربایجانین خاریجی ایشلر ناظیری جیهون بایراموو و ارمنیستانین خاریجی ایشلر ناظیری زهراب مناتسکانیان ایله تلفونلا دانیشیب.
داغلیق قاراباغ‌داکی وضعیتین موذاکیره اولوندوغو تلفون دانیشیغیندا روسیا طرفی آذربایجانلا ارمنیستان آراسیندا داوام ائدن موناقیشه‌لردن ناراحات اولدوق‌لارینی دیله گتیریب.
تلفون صحبتینده طرف‌لر آتشکسین تامینی و گرگینلیگین آزالدیلماسی ایله یاناشی "تخریباتچی" و "محاربه" ریتوریکاسیندان ایمتینا ائتمه‌یه چاغیرلیب، طرف‌لرین دانیشیق‌لار پروسه سینی یئنی‌دن باشلاتما‌لاری‌نین واجیب‌لیگی وورغولانیب.
روسیانین داغلیق قاراباغ مسئله‌سی‌نین حلی ایله باغلی واسیطه‌چی‌لیک سعی‌لرینی داوام ائتدیرجگینه دقت چکیلن گؤروشده آذربایجان، ارمنیستان و روسیا خاریجی ایشلر ناظیرلرینین گؤروشو ده داخیل اولماقلا لازیمی تماس‌لارین قورولماسی اوچون یئر کیمی مسکوا تکلیف ائدیلیب.
